ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_ օգոստոսի 2019 թվականի N - Լ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՆՏԱՌԱՅԻՆ ՕՐԵՆՍ­ԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱ­ՍԻՆ» ՀԱՅԱՍ­ՏԱ­ՆԻ ՀԱՆ­ՐԱ­ՊԵՏՈՒԹՅԱՆ ՕՐԵՆՔ­Ի ՆԱ­ԽԱ­­ԳԾԻ (*Պ-253-13.08.2019-ՏՏԳԲ-011/0*) ՎԵ­ՐԱ­­ԲԵՐ­ՅԱԼ ՀԱ­­­ՅԱՍ­­­ՏԱ­ՆԻ ՀԱՆ­­­ՐԱ­ՊԵ­­­ՏՈՒ­­ԹՅԱՆ ԿԱՌԱ­ՎԱ­­ՐՈՒ­­ԹՅԱՆ ԱՌԱ­ՋԱՐ­­ԿՈՒ­ԹՅԱՆ ՄԱՍԻՆ

------------------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդվածի 1-ին մասը՝ Հայաստանի Հանրա­պե­տու­թյան կառա­վա­րությունը ո ր ո շ ու մ է.

1. Հավանություն տալ «Հայաստանի Հանրապետության անտառային օրենս­գրքում լրացում կատարելու մասին» Հայաստանի Հանրապետության օրենք­ի նա­խա­գծի (*Պ-253-13.08.2019-ՏՏԳԲ-011/0*) վերա­բեր­յալ Հայաս­տա­նի Հանրապե­տու­թյան կա­­ռա­­վա­րու­­թյան առաջար­կությանը:

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունը սահ­ման­ված կար­գով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

Հայաստանի Հանրապետության

ՎԱՐՉԱՊԵՏ Ն. ՓԱՇԻՆՅԱՆ

2019 թ. օգոստոսի

Երևան

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՆՏԱՌԱՅԻՆ ՕՐԵՆՍ­ԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱ­ՍԻՆ» ՀԱՅԱՍ­ՏԱ­ՆԻ ՀԱՆ­ՐԱ­ՊԵՏՈՒԹՅԱՆ ՕՐԵՆՔ­Ի ՆԱ­­ԽԱ­ԳԾԻ (*Պ-253-13.08.2019-ՏՏԳԲ-011/0*) ՎԵՐԱ­ԲԵՐ­ՅԱԼ ՀԱՅԱՍ­ՏԱ­ՆԻ ՀԱՆ­­ՐԱՊԵ­ՏՈՒ­ԹՅԱՆ ԿԱ­­ՌԱ­­ՎԱ­ՐՈՒ­ԹՅԱՆ ԱՌԱՋԱՐ­ԿՈՒ­ԹՅՈՒՆ­Ը

Ձեզ ենք ներկայացնում Հայաս­տա­նի Հանրա­պե­­տու­թյան կա­­ռա­­վա­րու­­թյան առա­ջար­­կությունը «Հայաստանի Հանրապետության անտառային օրենս­գրքում լրացում կա­տա­րելու մասին» Հայաստանի Հանրա­պետու­թյան օրենք­ի նա­խա­գծի (*Պ-253-13.08.2019-ՏՏԳԲ-011/0*) (այսուհետ՝ նախագիծ) վերա­բեր­յալ:

Նախագծի 1-ին հոդվածով առաջարկվող օրենսգրքի 14-րդ հոդվածի 2-րդ մասի փոփոխություններն ընդունելի չեն, քանի որ.

1) խնամքի և սանիտարական հատումները հանդիսանում են միջանկյալ հատման տեսակներ, որոնց իրականացման կարգերն արդեն սահմանված են Հայաս­տա­նի Հանրա­պե­­տու­թյան կառավրության 2006 թվականի հունիսի 22-ի N 897-Ն որոշմամբ,

2 «խնամքի, սանիտարական» բառերից հետո լրացվող «անտառ­վերականգնման կամա­վոր ընտրողական» հատումն անտառա­վերականգնման հատման ձև է որի կիրարկման դրույթ­ները սահմանված են Հայաստանի Հանրա­պետու­թյան կառավարության 2006 թվականի սեպտեմբերի 7-ի N 1412-Ն որոշմամբ։ Անտառվերականգնման հատումն արդեն իսկ հստակ նշված է օրենսգրքի նույն հոդվածում:

Հարկ ենք համարում տեղեկացնել, որ համաձայն «Հայաստանի Հանրապետության կառավա­րության 2019-2023 թվականների գործունեության միջոցառումների ծրագիրը հաստա­տե­­լու մասին» N 650 – Լ որոշման 89.1-ին կետի` ներկայումս Շրջակա միջավայրի նախա­րա­րության (այսու­հետ՝ նախարարություն) կողմից մշակվել և քննարկման փուլում է գտնվում «Հա­յաս­տա­նի Հանրապետության անտառային օրենսգրքում փոփոխություններ և լրացումներ կա­տա­րե­լու մա­սին» օրենքի նախագիծը, որը կառավարության քննարկմանը կներկայացվի սահ­ման­­ված ժամկետում՝ 2019 թվականի նոյեմբերի 1-ին տասնօրյակում։ Նա­խա­րարության կող­մից մշակ­ված նախագծում Հայաս­տա­նի Հանրապետության անտա­ռա­յին օրենսգրքի մի շարք հոդ­ված­­ներ փոփոխվել են, մի մասն էլ ուժը կորցրած են ճանաչվել։ Շրջակա միջավայրի նախա­րա­րության կողմից մշակվող նախագիծը Հայաստանի Հանրապետության կառավա­րու­թյան հավա­նությանն արժանանա­լուց հետո կներկայացվի Ազգային ժողովի քննարկմանը:

Ելնելով վերը շարադրվածից, Հայաստանի Հանրապետության կառավարությունն առա­ջարկում է նախագծով քննարկվող Անտառային օրենսգրքի գործող հոդվածը թողնել անփոփոխ և, ըստ անհրաժեշտության, նախագծի դրույթներին անդրադառնալ առաջիկայում Հա­յաստանի Հանրապետության Ազգային Ժողովի քննարկմանը ներկայացվելիք Հայաս­տա­նի Հանրապե­տու­թյան կառավարության օրենսդրական նախաձեռնության քննարկումների շրջանակներում:

Օրենքի նախագծի ընդունման դեպքում համապատասխան փոփոխություններ կկատար­վեն Հայաստանի Հանրապետության կառավարության 2006 թվականի սեպտեմբերի 7-ի **«**Ա**ր­տադ­րական նշանակության ան­տառ­ներում անտառավերականգնման հատումների իրականաց­ման կարգը սահմանե­լու մա­սին»** N 1412-Ն որոշման մեջ։

ԵԶՐԱԿԱՑՈՒԹՅՈՒՆ

«Հայաստանի Հանրապետության անտառային օրենսգրքում լրացում կատարելու մասին» ՀՀ օրենքի նախա­գծի՝ պետական բյուջեի եկամուտների էական նվազեցման կամ ծախսերի ավելացման վերաբերյալ

Նախագծով առաջարկվում է կարգավորել **մատղաշ, միջահասակ անտառատնկարկներում, ինչպես նաև արտադրական նշանակության հասուն անտառների անտառավերականգնման և անտառապատման** հետ կապված հարաբերություններ:

Հաշվի առնելով վերոգրյալը` հայտնում ենք, որ նախա­­գծի ընդու­նումը չի հան­գե­ց­­նի ՀՀ պետա­­­կան բյու­ջեի եկամուտ­ների նվազեցման կամ ծախսերի ավելացման:



ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎԻ ՆԱԽԱԳԱՀ

13 օգոստոսի 2019թ.

Հայաստանի Հանրապետության Ազգային ժողովի պատգամավորներ Արման Աբովյանի, Դավիթ Մանուկյանի, Հրանտ Մադաթյանի և Էդուարդ Բաբայանի կողմից օրենսդրական նախաձեռնության կարգով ներկայացված «Հայաստանի Հանրապետության անտառային օրենսգրքում լրացում կատարելու մասին» օրենքի նախագծի քննարկման համար գլխադասային նշանակել Տարածքային կառավարման, տեղական ինքնակառավարման, գյուղատնտեսության և բնապահպանության հարցերի մշտական հանձնաժողովը:

ԱՐԱՐԱՏ ՄԻՐԶՈՅԱՆ

*ՆԱԽԱԳԻԾ*

*Պ-253-13.08.2019-ՏՏԳԲ-011/0*

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ

### ****ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՆՏԱՌԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ****

***Հոդված 1.*** Հայաստանի Հանրապետության 2005 թվականի հոկտեմբերի 24-ի ՀՕ-211-Ն անտառային օրենսգրքի 14-րդ հոդվածի 2-րդ մասի՝

1. դ) կետում «անտառավերականգնման» բառից հետո լրացնել «միջանկյալ (մատղաշ, միջահասակ անտառտնկարկներում եւ արտադրական նշանակության հասուն անտառներում)» բառերը,

2. դ) կետում «խնամքի, սանիտարական» բառերից հետո լրացնել «անտառավերականգնման կամավոր ընտրողական» բառերը,

3. զ) կետում «անտառավերականգնման» բառից հետո լրացնել «միջանկյալ (մատղաշ, միջահասակ անտառտնկարկներում եւ արտադրական նշանակության հասուն անտառներում)» բառերը,

4. զ) կետում «խնամքի, սանիտարական» բառերից հետո լրացնել «,անտառավերականգնման կամավոր ընտրողական» բառերը

***Հոդված 2.*** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**Հիմնավորում**

***Ընթացիկ իրավիճակը և իրավական ակտի անհրաժեշտությունը***

Հայաստանի Հանրապետության անտառները հիմնականում ***լեռնային առաջին խմբի պաշտպանական նշանակության անտառներ են***, որոնք ունեն հողապաշտպան, ջրապաշտպան, հակաէռոզիոն, հակահեղեղային, հակասողանքային, առողջապահական, կլիմայակարգավորիչ և ***ստրատեգիական գերակա նշանակություն՝ հանդիսանալով էներգիայի աղբյուր։*** Անտառներն օդը հարստացնում են թթվածնով, կարգավորում մթնոլորտային տեղումների քանակը, մեղմացնում կլիման և բարերար ազդեցություն թողնում մարդու առողջության վրա։

Հայաստանը համարվում է սակավանտառ երկիր: Նրա տարածքի միայն 11% -ն է անտառապատ, այն էլ հանրապետության տարածքի վրա խիստ անհավասար է բաշխված: Հյուսիս արևելյան Հայաստանի տարածքի անտառպատվածությունը մոտ 30%-է, հարավայինը՝ 16%-ից չի անցնում, իսկ կենտրոնականը՝ հազիվ 2% -է: Անտառային ֆոնդի 487 հազ. հա-ի 156 հազ. հա-ը անտառազուրկ տարածքներ են՝ բացատներ, քարքարուտներ, ժայռեր, վարելահողեր, խոտհարքներ և այլն: Անտառապատ 331 հազ հա տարածքի բնափայտի ընդահանուր պաշարը կազմում է մոտ 43 մլն. խմ: Մեկ հեկտարի պաշարը 130 խմ է, միջին տարեկան աճը ՝ 1,8 խմ: Անտառապատ տարածության ընդհանուր տարեկան միջին աճը 596 հազ. խմ է (բերված տվյալները 1996թ.-ի դրությամբ է):

Այս պահին գործող ՀՀ Անտառային օրենգրքի 14-րդ հոդվածի 2-րդ մասի դ) կետով սահմանվում են անտառաշինության մեջ ընդգրկվող միջոցառումների՝ անտառավերականգնման, խնամքի, սանիտարական և այլ հատումների իրականացման կարգը, տեղը և եղանակները: Հարկ է նշել, որ անտառաշինական միջոցառումների բաղադրիչ են նաև՝ անտառներն ըստ նշանակության դասկարգելու հիմնավորումը, հաշվարկային հատատեղերի ծավալների հաշվարկումն ըստ հատման եղանակների և այլն: Վերոնշյալ «անտառավերականգնման հատումներ» եզրույթը անորոշ ձևակերպում է և հասկանալի չէ, թե կոնկրետ ինչպիսի կատեգորիայի անտառների համար է կիրառելի և հստակ սահմանվող ինչպիսի հատման եղանակներով, որի արդյունքում առ այսօր այդ եզրույթը կիրառվել է և՛ արտադրական, և՛ պաշտպանական նշանակության անտառներում: Հարկ է նշել, որ Անտառային օրենսգրքում ձևակերպվող եզրույթները կամ սահմանումները հստակ պետք է համապատասխանեն անտառագիտության մեջ ընդունված և օգտագործվող մասնագիտական տերմիններին, սահմանումներին, հասկացություններին: Մեր պարագայում՝ առաջարկվող օրենսդրական փոփոխությամբ հստակ տրվում է, թե կոնկրետ ինչպիսի հատման եղանակներ պետք է նախատեսել անտառաշինական աշխատանքների պլանները կազմելիս՝ խստորեն պահպանելով և հիմք ընդունելով անտառների նպատակային նշանակությունը:

Պրակտիկայում կիրառելով «անտառվերականգնման հատումներ» եզրույթը՝ բազմաթիվ դեպքերում Հայաստանի բնական անտառներում իրականացվել են «միջանկյալ(խնամքի)» հատումներ՝ իր 4 փուլերով (որոնք կատարվում են բացառապես արտադրական նշանակության անտառներում կամ անտառտնկարկներում), մասնավորապես՝

**Լուսատվության հատումներ**՝ կատարվում են առաջին հասակադասի անտառներում **Մաքրման հատումներ**՝ կատարվում են մատղաշ անտառներում, երբ տնկարկի լրիվությունը 1,0-0,9 և ավելին է: Հատման այս եղանակը կատարվում է տնկարկի մինչև 11-20 տարեկան հասակը՝ կախված ծառատեսակից, նրա ընթացիկ աճից ու խտությունից

**Նոսրացման հատումներ**՝ կատարվում են 2-րդ և 3-րդ հասակադասի անտառներում՝ նախորդ հատումից 4-6 տարի հետո, երբ տնկարկը նոսրացման կարիք է զգում

**Անցումնային (մրջանցիկ ) հատումներ**՝ կատարվում են հասունացող անտառներում: Նման հատման նպատակն է անտառը ***նախապատրաստել գլխավոր օգտագործման հատման***, որը բնորոշ է արտադրական նշանակության անտառներում իրականացվող արդյունաբերական հատումներին:

Ըստ այդմ այս բոլոր հատման եղանակները օրենսգրքում ձևակերպված լինելով մեկ բառով՝ իրավակիրառ պրակտիկայում նպաստել է բազմաթիվ դեպքերում տարընթերցումների և միաժամանակ իր մեջ ներառել է լուրջ կոռուպցիոն ռիսկեր: Առաջարկվող օրենքի նախագծով Օրենսգրքի 14-րդ հոդվածի 2-րդ մասի դ) և զ) կետերի ձևակերպումները հնարավորինս համապատասխանեցվում է անտառագիտության մեջ օգտագործվող մասնագիտական եզրույթներին, տերմիններին և սահմանումներին:

Օրենքի նախագիծը կազմելիս ուսումնասիրվել է «Հայանտառ» ՊՈԱԿ-ն կազմում ներառված անտառտնտեսությունների 2007-2008թ.թ.-ի անտառկառավարման (անտառաշինության) պլանները: Ստորև ներկայացնենք որոշակի կոնկրետ մեջբերումներ՝ մի քանի անտառտնտեսությունների անտառկառավարման պլաններից, որոնք վկայում են իրավակիրառ պրակտիկայում օրենսդրական տարընթերցման և ոչ հստակ ձևակերպման հետևանքով առկա թերությունների, ոչ արդյունավետ և ոչ նպատակային հատումների, բացթողումների վերաբերյալ:

**Արծվաբերդի անտառտնտեսության 2008թ. Անտառկառավարման պլան**

<http://forestcommittee.am/wp-content/uploads/2018/12/%D4%B1%D6%80%D5%AE%D5%BE%D5%A1%D5%A2%D5%A5%D6%80%D5%A4.pdf>

**Էջ 96**. - Ըստ հատման տեսակների վերլուծելիս համաձայն անտառնտեսության հաշվետվության, մատղաշի խնամքը կատարված է նախատեսվածի սահմանում, իսկ նոսրացման և անցումային հատումները **եռակի և ավելի գերազանցված է, թեև կատարման իսկությունը և որակը հնարավոր չէր պարզել**

**Էջ 125.** - Տարածաշրջանի առանձնապես բարձր թեքության լանջերի անտառների որոշ տարածքներում, հատկապես համայնքամերձ, նախկին կոլխոզ-սովխոզային տնօրինության անտառներում իրականացված **ինտենսիվ հատումների արդյունքում ակտիվացել են էրոզիոն պրոցեսները**, ստեղծելով բնապահպանական տեսանկյունից **աղետալի վիճակ**

**Էջ 161.** - Եզրակացություն նախորդ անտառտնտեսվարման վերաբերյալ

Լուրջ բացթողումներ են առկա անտառվերականգնման բնագավառում: Վերջին ստուգիչ շրջանում /1989-2005թթ./ համաձայն անտառմշակույթների հաշվառման գրքի հիմնվել է 1084 հեկտար անտառմշակույթ, որից միայն 9.3 հեկտարն է հիմնվել ոչ անտառածածկ մակերեսում, իսկ մյուսները մայր սաղարթի տակ: Ի դեպ անտառի սաղարթի տակ հիմնված անտառմշակույթների մեծ մասը, հատկապես 1990-ական թվականների հիմնված՝ չի հայտնաբերվել

**Էջ 162.**

1992թ. և հաջորդող տարիներին ինտենսիվ անտառօգտագործման հետևանքով անտառտնտեսության անտառածածկ տարածքի շուրջ 75%–ում անտառային էկոհամակարգը խիստ քայքայվել և խաթարվել է հիմնական համակեցությունների՝ հաճարկուտների ու կաղնուտների ինքնավերականգնման ունակությունը:

Նախորդ անտառշինության ժամանակ **շինափայտի ելքը անտառվերականգնման հատումների** ժամանակ հաճարկուտներում և բոխուտներում սահմանվել է գրեթե հավասար, որը հատկապես հյուսիսային Հայաստանի բոխուտներում իրատեսական չէ և բնականաբար չի կատարվել:

**Գուգարքի անտառտնտեսության 2008թ. Անտառկառավարման պլան**

<http://forestcommittee.am/wp-content/uploads/2018/12/%D4%B3%D5%B8%D6%82%D5%A3%D5%A1%D6%80%D6%84.pdf>

**Էջ 80.** - Բնափայտային արտադրական ֆունկցիաներ

Ակնհայտ փաստ է, որ այսպես կոչված օրինական անտառանյութի արտադրության պաշտոնական հաշվետվությունը բացարձակապես չի համապատասխանում անտառների իրական վիճակին, որն արդյունք է անտառտնտեսության անտառների շուրջ 80 %-ում իրականացված չհամակարգված ծավալուն հատումների: (Աղյուսակ 40**)............. և այլ անտառտնտեսություններ:**

Իրավակիրառ պրակտիկայում անտառտնտեսությունների կողմից կիրառվում է նաև խնամքի հատումների հետևյալ սահմանումը, որն Անտառային օրենսգրքով սահմանված չէ, այլ օրենքի՝ կիրառման կարգը սահմանելիս աղավաղվել է միջանկյալ հատումների 4 փուլերի հետ: Այսինքն՝ խնամքի հատումները, ***տնկարկի*** (**արտադրական նշանակության** ) տարիքից կախված, լինում են՝ լուսատվության, մաքրման, նոսրացման և անցումնային (միջանցիկ), որոնք կատարվում են բացառապես արտադրական նշանակության անտառներում կամ անտառտնկարկներում: Ըստ այդմ, օրենսդրական բացի և տարընթերցման պատճառով առ այսօր Հայաստանի բնական պաշտպանական անտառներում կիրառվում է խնամքի հատումների նոսրացման և անցումային ձևերը, որոնք կիրառելի են բացառապես արտադրական նշանակության անտառներին: Առավել ևս, Օրենսգրքի 3-րդ հոդվածում հստակ սահմանվում է խնամքի հատումներ եզրույթը, այն է՝ *ծառուտում գլխավոր անտառատեսակ կազմող ծառատեսակի աճին խոչընդոտող դանդաղաճ ծառերի պարբերաբար հեռացում*: Որպես փաստացի օրինակ նշենք, որ «Հայանտառ» ՊՈԱԿ-ն 2019թ.-ի **հաստատված** հաշվարկային հատատեղային պլանում որոշ անտառտնտեսություններում՝ բնական անտառների տարածքներում նախատեսված է իրականացնել նման հատումներ` այն պարագայում, երբ այդ տարածքներում չկան արտադրական նշանակության մատղաշ և միջահասակ անտառտնկարկներ կամ արտադրական կատեգորիայի հասուն անտառներ:

Մեկ անգամ ևս նշենք, որ միջանկյալ հատումներ խնամքի նպատակով` իր չորս փուլերով իրականացնելը դա արտադրական նշանակության կամ հիմնված անտառտնկարկների համար է կիրառելի:

Նախկին Սովետական միության տարիներին Հայաստանում արտադրական նշանակության` բնափայտի շարունակական արտադրությունն ապահովվող անտառներ չենք ունեցել:

**Ակնկալվող արդյունքը**

Վերջին 25 տարում Հայաստանի անտառները գերշահագործվել են և այդ վնասները հնարավոր կլինի վերականգնել 30-40 տարում**`** խելամիտ միջոցառումներ և օրենսդրական փոփոխություններ իրականացնելով, այլապես սերունդներին կփոխանցենք անկենսունակ, բնական պաշարներով աղքատ և դեգրադացված անտառներ:

*Օրենքի ընդունումը պետական բյուջեի եկամուտների նվազեցում կամ ծախսերի ավելացում չի նախատեսում*

**Տեղեկանք գործող օրենքի**

**լրացվող հոդվածի վերաբերյալ**

|  |  |
| --- | --- |
| **Հոդված 14.** | **Անտառաշինության սկզբունքները** |

1. Անտառաշինությունը անտառների կայուն կառավարման հիմքն է:

2. Անտառաշինությունն ընդգրկում է`

ա) անտառային տնտեսության սահմանների որոշումը.

բ) տեղագրական աշխատանքների կատարումը և անտառների քարտեզագրումը.

գ) անտառային հողերի գույքագրումը, ներառյալ՝ բնական պայմանների նկարագրությունը, անտառների տեսակային և տարիքային կազմի, վիճակի, անտառային ռեսուրսների որակական և քանակական բնութագրերը.

դ) անտառավերականգնման ***միջանկյալ (մատղաշ, միջահասակ անտառտնկարկներում և արտադրական նշանակության հասուն անտառներում)****,* խնամքի, սանիտարական**,** **անտառավերականգնման կամավոր ընտրողական** և այլ հատումների, անտառավե­րա­կանգնման և անտառապատման, անտառի պահպանության և պաշտպանության, ինչպես նաև այլ տնտեսական միջոցառումների կատարման տեղի, կարգի և եղանակների սահմանումը՝ հաշ­վի առնելով անտառների տեսակային կազմը և  անտառային ճանապարհների առկայությունը.

ե) անտառներն ըստ նշանակության դասակարգելու հիմնավորումը.

զ) հաշվարկային հատատեղերի` անտառավերականգնման ***միջանկյալ (մատղաշ, միջա­հասակ անտառտնկարկներում և արտադրական նշանակության հասուն անտառներում)***, խնամքի, սանիտարական**,** ***անտառավերականգնման կամավոր ընտրողական***և այլ հա­տում­ների ծավալների հաշվարկումը.

է) անտառավերականգնման, անտառապատման, անտառների պաշտպանության, պահպա­նության և այլ անտառատնտեսական աշխատանքների ծավալների որոշումը.

ը) կենսաբանական բազմազանության նկարագիրը, կողմնակի և երկրորդական անտառա­նյութերի, անտառային հողերի օգտագործման հնարավորությունների որոշումը մշակութային, առողջարարական և ռեկրեացիոն կարիքների նպատակով:

3. Անտառաշինությունն իրավական ուժ է ստանում միայն անտառաշինական նախա­գծերի՝  սահմանված կարգով հաստատվելուց հետո: